ભલે યુવાનો જોમમાં અને જોશમાં આવું કહે પરંતુ મને લાગે છે કે એ ખ્યાલ અપરિપક્વ અને અધકચરો છે. લગ્ન સંબંધ સમગ્ર માનવજાતનો એક અતિમહત્વપૂર્ણ અને અર્થસભર સંબંધ છે. પ્રસન્ન મધુર દામ્પત્ય એ તો જીવનનું એક મોટું સુખ અને સદભાગ્ય છે. સ્વસ્થ સુખી અને સ્નેહભર્યા દામ્પત્યજીવનમાં જ બાળકો પાંગરી શકે. એના પર તો દેશનું ભાવિ નિર્ભર હોય છે. કુટુંબ તો સમાજની આધારશિલા છે. ગૃહસ્થાશ્રમનું એટલે તો મોટું મહાત્મય છે.